Mauritius

Mauritius (Kréol Mauritius: Moris; , , ), resmina Républik Mauritius (Kréol Mauritius: Republik Moris; , ) nyaéta hiji nagara kapuloan leupas basisir buana Afrika di beulah kidul-kulon Samudra Hindia, kira-kira  wétaneun Madagaskar. Salian ti pulo Mauritius, nagara ieu ngawengku kapuloan Cargados Carajos, Rodrigués, jeung Kapuloan Agalega. Pulo Mauritius mangrupa bagian ti Kapuloan Mascarene, bareng jeung koloni Perancis, Réunion,  ka kidul-kulon jeung pulo Rodrigués  ka kalér-wétan. Ibu kota nagara ieu nyaéta Port Louis.

Inggris ngarebut kadali kana kapuloan ieu ti Perancis basa Perang Napoleon, jeung Mauritius merdika ti Britania Raya dina 1968. Nagara ieu mangrupa républik parleméntér jeung mangrupa anggota ti Komunitas Pamekaran Afrika Kidul, Pasar Umum pikeun Afrika Wétan jeung Kidul, Uni Afrika, La Francophonie, jeung Pasamakmuran Bangsa-Bangsa.

Basa utami nu dipaké di Mauritius nyaéta Kréol Mauritius, Basa Perancis, jeung Basa Inggris. Basa Inggris mangrupa basa resmi sahiji-hijina tapi basa panghubung biasana Kréol Mauritius. Koran jeung program télévisi biasana dina Basa Perancis.  Kréol Rodrigués nyaéta hiji basa minoritas jeung dipaké di sababaraha bagian nagara. Rahayat nagara ieu diwangun ku sababaraha étnis, kaasup India, Afrika, Tionghoa, jeung Perancis. Panjelajah Eropa kahiji nu datang ka pulo ieu teu manggihan padumuk pribumi di pulo ieu.

Pulo Mauritius katelah salaku sahiji-hijina tempat nu kawanoh salaku tempat aya manuk dodo. Manuk ieu mangrupa pangan nu gampang diala ku para padumuk lantaran teu bisa ngapung jeung beuratna. Jadi punah kirang ti 80 taun sanggeus panjajahan awal Éropa.

 Distrik jeung depéndensi 

250px|center
Pulo Mauritius dibagi kana 9 distrik:
Black River (Ibu kota: Bambous)
Flacq (Ibu kota: Centre de Flacq)
Grand Port (Ibu kota: Mahébourg)
Moka (Ibu kota: Quartier Militaire)
Pamplemousses (Ibu kota: Triolet)
Plaines Wilhems (Ibu kota: Rose-Hill)
Port Louis (Ibu kota Mauritius)
Riviére du Rempart (Ibu kota: Mapou)
Savanne (Ibu kota: Souillac)

 Depéndensi 
Rodrigués, hiji pulo  wétaneun Mauritius, nu miboga otonomi kawates dina Oktober 2002.   Wewengkon ieu miboga status salaku distrik adminstratif ka-10 Mauritius saméméh miboga otonomi. 
Kapulon Agalega, 2 pulo 1100 km kaléreun Mauritius
Cargados Carajos

 Tempo ogé 
Pulo-pulo leutik di Mauritius

 Rujukan 

 Tumbu kaluar 

</div>


Kategori:Nagara di Afrika
Kategori:Nagara Samudra Hindia
Kategori:Wewengkon nu maké basa Inggris
Kategori:Urut jajahan Britania
Kategori:Urut koloni Perancis
Kategori:Urut jajahan Walanda
Kategori:Nagara nu maké basa Perancis
Kategori:Nagara kapuloan
Kategori:Pulo di Mauritius
Kategori:Démokrasi liberal
Kategori:Anggota La Francophonie
Kategori:Anggota Uni Afrika
Kategori:Anggota Pasamakmuran Bangsa-Bangsa
Kategori:Anggota Pasarikatan Bangsa-Bangsa
Kategori:Républik
Kategori:Nu ngadeg taun 1968
Kategori:Gunung seuneu di Mauritius